**Nota informativă**

**privind aprobarea modificărilor ce se operează**

**în unele hotărîri ale Guvernului şi abrogarea**

**unei hotărîri de Guvern**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul de hotărîre a fost elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul de hotărîre a fost elaborat în temeiul art.85 din Legea finanțelor publice și responsabilității bugetar-fiscale nr.181/2014 și ale art.LXXXVII din Legea nr.172/2018 pentru modificarea unor acte legislative, precum şi în scopul aducerii în concordanţă a actelor normative în vigoare. Rezultatul scontat a modificărilor - îmbunătățirea procesului bugetar și a managementului finanțelor publice. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de hotărîre nu are ca scop direct armonizarea cadrului normativ naţional la cel comunitar. |
| **4. Principalele prevederi ale proiectului şi evidenţierea elementelor noi** |
| Prezentul proiect de hotărîre a fost elaborat întru aducerea în concordanță a hotărîrilor vizate supra cu prevederile Legii nr.181/2014. În acest sens s-au efectuat modificări în 8 hotărîri de Guvern. Modificările propuse vizează:   * aducerea în concordanță cu noua terminologie și cu noile reguli de gestionare a veniturilor colectate de autoritățile/instituțiile bugetare; * eliminarea tratării veniturilor colectate ca venituri proprii în afara bugetului; * unificarea bugetului autorităţilor bugetare la cheltuieli şi repartizarea pe programe fără divizare pe componente; * închiderea la finele anului bugetar a alocațiilor bugetare nevalorificate și a soldurilor de mijloace în conturi.   În cazul dat se propune modificarea următoarelor hotărîri de Guvern, și anume:   * Hotărirea Guvernului nr.1151/2002 despre aprobarea Regulamentului cu privire la normativele de cheltuieli pentru desfăşurarea conferinţelor, simpozioanelor, festivalurilor etc. de către instituţiile publice finanţate de la bugetul public naţional; * Hotărîrea Guvernului nr.757/2004 cu privire la aprobarea Regulamentului-tip al direcţiei generale finanţe a unităţii administrativ-teritoriale; * Hotărîrea Guvernului nr.278/2006 cu privire la mijloacele speciale în domeniul achiziţiilor publice ale Agenţiei Achiziţii Publice; * Hotărîrea Guvernului nr.381/2006 cu privire la condiţiile de salarizare a personalului din unităţile bugetare; * Hotărîrea Guvernului nr.575/2006 pentru aprobarea Regulamentului cu privire la modul de formare şi direcţiile de utilizare a mijloacelor speciale provenite din vînzarea biletelor de avion oamenilor de afaceri din ţară, membri ai delegaţiilor oficiale ale Republicii Moldova peste hotare; * Hotărîrea Guvernului nr.755/2006 cu privire la salarizarea personalului din unităţile bugetare specializate în servicii pentru agricultură, alte servicii neraportate la sfera socială şi a personalului Serviciului Hidrometeorologic de Stat; * Hotărîrea Guvernului nr.1136/2006 cu privire la veniturile colectate ale Serviciului Fiscal de Stat și subdiviziunile Serviciului Fiscal de Stat; * Hotărîrea Guvernului nr.1342/2008 cu privire la mijloacele speciale ale Ministerului Finanțelor.   Totodată, se propune abrogarea Hotărîrii Guvernului nr.82/2006 cu privire la elaborarea Cadrului de cheltuieli pe termen mediu şi a proiectului de buget din următoarele considerente.  Întru instituționalizarea procesului bugetar, prin Hotărîrea Guvernului nr.82/2006 a fost aprobat Planul de acţiuni pentru elaborarea CBTM şi a proiectului de buget, precum și a fost instituit Grupul coordonator pentru elaborarea CBTM și Regulamentul de activitate a acestuia. Stabilirea regulilor respective a avut rezultat relevant la etapa implementării noilor elemente în planificarea strategică.  Pe parcurs, a fost elaborată și aprobată Legea nr.181/2014, care stabilește cadrul juridic general privind procedurile de elaborare, aprobare și modificare a bugetului, precum și competențele și responsabilitățile autorităților/instituțiilor implicate în procesul bugetar.  Legea menționată de asemenea prevede că Ministerul Finanţelor stabilește activităţile intermediare ale calendarului bugetar şi termenele de realizare ale acestora. Concomitent, Ministerul Finanțelor a aprobat Setul metodologic privind elaborarea, aprobarea și modificarea bugetului care include capitolele cu descrierea foarte detaliată a calendarului bugetar și tuturor modalități de elaborare, prezentare și examinare a propunerilor autorităților publice. Ministerul Finanțelor, ca organul responsabil pentru elaborarea și prezentarea către Guvern a Documentului CBTM, este în drept se alege metode mai eficiente pentru organizarea procesului bugetar. E de menționat că, în scopul îmbunătățirii procesului de planificare strategică și conlucrării cu APC, Ministerul Finanțelor deja de doi ani, la etapa elaborării CBTM, organizează audieri ale politicilor publice.  Astfel, prevederile Hotărîrii Guvernului nr.82/2006 s-au pierdut actualitatea. |
| **5. Fundamentarea economico-financiară** |
| Proiectul de hotărîre nu va implica costuri suplimentare pentru implementare. |
| **6. Modul de încorporare a actului în cadrul normativ în vigoare** |
| Pentru implementarea prezentului proiect de hotărîre nu va fi necesară modificarea altor acte ale Guvernului. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul este plasat pe pagina web a Ministerului Finanțelor (www.mf.gov.md) directoriul „Transparența decizională”, secțiunea „Procesul decizional” și pe platforma guvernamentală www.particip.gov.md. |

**MINISTRU Octavian ARMAȘU**